Pavel Darie

Pavel Darie (6. november 1930 Prajila"Ушел из жизни писатель Павел Дарие", 23.11.2015 (vaadatud 12.03.2022) – 19. november 2015) oli Moldova luuletaja, proosakirjanik ja tõlkija.

Aastail 1950–1955 õppis Darie Moskvas Maksim Gorki nimelises Kirjandusinstituudis.

Ta töötas ajalehe Kolhoznik Moldavii toimetajana, nädalalehe Kultura Moldavii osakonnajuhatajana ning kirjastuse Karta moldovenjaske peatoimetajana.

1954. aastal debüteeris ta lasteluule kogumikuga "Mis oli metsas?", 1959 ilmus luule- ja proosaraamat lastele "Sputnik – meie täht" ning 1962 "Nisutera lugu". Ta avaldas ka mitu luulekogu ja muinasjutu "Nisutera".

Eesti keeles on ilmunud 1963. aastal tema värssjutustus "Nisuterake" (tõlkinud Heljo Mänd) ja 1975. aastal luulekogu "Emaarmastus" (tõlkinud Leelo Tungal).E-kataloog Ester

Darie tõlkis moldaavia keelde Eduard Vilde romaani "Külmale maale"E-kataloog Ester, samuti Ivan Turgenevi, Jevgeni Vinokurovi, Janka Kupala, mitme itaalia, prantsuse, india jt kirjaniku teoseid.

Pavel Darie pälvis Moldova kirjanike liidu preemia ning 1988. aastal riikliku kirjastuskomitee auhinna india eepose "Rāmājana" tõlke eest.

Ta on maetud Chișinău katoliku kalmistule.

Viited

Kategooria:Moldova kirjanikud
Kategooria:Maksim Gorki nimelise Kirjandusinstituudi vilistlased
Kategooria:Sündinud 1930
Kategooria:Surnud 2015